Sirdaryo viloyatida xotin-qizlar qo‘mitalari raislariga Matiz avtomobillari topshirildi

Sirdaryo viloyatidagi 11 ta shahar va tuman hokimliklari xotin-qizlar qo‘mitalari raislariga Matiz yengil  avtomashinalarining kalitlari topshirildi. Bu haqda Sirdaryo viloyati hokimligi rasmiy veb-sayti xabar bermoqda.

– Bu e’tibor va g‘amxo‘rlikdan xursandmiz, – deydi viloyat hokimining o‘rinbosari, viloyat xotin-qizlar qo‘mitasi raisi  Dilshoda Haydarova. — Ishonamanki, ushbu avtomashinalar xotin-qizlarimizning huquq va manfaatlari himoyasi yo‘lida xizmat qiladi.
Tadbirda Bosh vazir o‘rinbosari, Respublika xotin-qizlar qo‘mitasi raisi Elmira Basitxanova ishtirok etdi.